cyanic-selkie/wikianc huggingface dataset:
Iñigo Ed. Regalado
Sa mga tulang nasulat niya, ay mababanggit ang Sabi Ko Na Nga Ba, Dahil sa Pag-ibig, Madaling Araw at Kung Magmahal Ang Isang Dalaga. Ang tula niyang nagbigay sa kanya ng di-kakaunting karangalan ay ang Laura. Tumanggap siya rito ng Unang Gantimpala mula sa Samahang Mananagalog. Pinaksa ng tulang ito ang mga katangian ni Laura, ang musa ni Balagtas sa Florante at Laura.
Mga Akda
Koleksiyon ng mga Tula Damdamin at Bulalakaw ng Paggiliw
Maikling Kuwento Sa Laot ng Kapalaran at Ang Dalaginding
Iba pang mga gawa Isang Panyo Lamang, Mahiwagang Tao at Sa Bundok
Positibong kalayaan
Ang positibong kalayaan ay ang pagkamit ng kapangyarihan at mga kayamaan upang matugunan ang sariling kakayahan na kabaligtaran ng negatibong kalayaan, na kalayaan mula sa mga panlabas na pagpigil. Isang konsepto ng positibong kalayaan ay maaari ring isali ang kalayaan mula sa mga panloob na pagpigil.
Ang mga konsepto ng estruktura at ahensiya ay ang pinakabuod sa konsepto ng positibong kalayaan sapagkat upang maging malaya, siya ay dapat malaya mula sa mga pagpipigil ng estrukturang panlipunan upang pairalin ang kanilang malayang kalooban. Sa usapin ng estruktura, maaaring mapigil ng klasismo, seksismo, at rasismo ang kalayaan ng tao at ang positibong kalayaan ay pangunahing pinagtutuunan ng pansin ang pagkuha ng sosyolohikong ahensiya. Napapagtibay ang positibong kalayaan sa kakayahan ng mga amammayan na makilahok sa kanilang pamahalaan at mapagtuunan ng pansin at maaksiyonan ang kanilang boses, interes, at pag-aalala.
Siling haba
Ang siling haba o siling mahaba (tinatawag ding siling pangsigang at siling Tagalog), ay isa sa 2 karaniwang uri ng sili na likas na matatagpuan sa Pilipinas, ang isa ay ang siling labuyo.
Ang bunga ng siling haba ay lumalaki ng 5 hanggang 7 sentimetro ang haba, at kulay matingkad na berde. Bagaman may taglay na anghang, ito ay katamtaman lang at mas kaunti ang pagka-anghang kumpara sa siling labuyo.
Ang siling haba ay karaniwang isinasangkap sa mga lutuing Pinoy, na pinapaanghang ang mga ulam gaya ng sinigang, dinuguan, pinangat, kilawin, paksiw, at sisig.
Mesha
Si Mesha (Wikang Moabita: 𐤌𐤔𐤏 *Māša‘; Hebrew: מֵישַׁע Mēša‘) ay hari ng Moab noong ika-9 na siglo BCE at kilala sa kanyang Mesha Stele na itinayo sa Dibon. Sa inskripsiyon nito, tinawag niya ang kanyang sarili na "Mesha, anak ni Chemosh...hari ng Moab, ang Dibonita". Ayon sa Aklat ni Samuel, ang Moab ay sinakop ni David. Ayon din sa Bibliya, muling sinakop ni Omri ng Kaharian ng Israel (Samaria) ang Moab matapos itong mawala sa pamumuno ni Solomon. Walang binanggit sa Mesha Stele ng pananakop ni David ngunit binanggit ang paglaya ni Mesha ng Moab sa pamumuno ni Omri ng Kaharian ng Israel (Samaria). Ayon sa Mesha Stele, ang Moab ay nasakop dahil sa  galit ng kanilang pambansang Diyos na si Chemosh laban sa mga mamamayan nito. Ayon sa 2 Hari 3:4, si Mesha ng Moab ay nagbibigay ng 100,000 mga tupa bago maghimagsik kay Omri. Ayon sa Mesha Stela, ang Kaharian ng Israel (Samaria) ay natalo ni Mesha sa tulong ni Chemosh ngunit ayon sa 2 Hari 3 ay winasak ng mga Israelita ang Moab at pinatay ang mga mamamayan nito.
Ayon sa Mesha Stele na itinayo ni Mesha, ang Moab ay napailalim kay Omri sa panahon ng ama ni Mesha at ang Moab ay naging basalyo ng Israel nang 40 taon. Ang Mesha Stela ay itinayo ni Mesha bilang parangal sa Diyos na si Chemosh sa kanyang mga pagwawagi laban sa Israel na nagtapos noong 850 BCE. Si Mesha ay naghimagsik sa anak ni Omri at muling sinakop ang teritoryo ng Moab at sinakop ang mga dating teritoryo ng Israel, Ayon sa Mesha  Stele,  siya ay naghimagsik sa anak ni Omri. Ang pananakop ng tatlong hari ng Israel ay hindi binanggit sa Stele na ito at sumasalungat sa salasay ng 2 Hari. Halimbawa, ang monarkiya ay itinatag sa Edom pagkatapos ng paghihimagsik sa Juda sa panahon ni Jehoram(2 Hari 8:20-22). Ang paglalarawan sa Edom bilang monarkiya na may sariling hari sa 2 Hari 3 ay anakronistiko. Sa huli lamang ng mga taon ni Mesha nang sakupin at kunin ang mga lugar sa timog ng ilog Arnon.Ang paglalarawan ng isang organisadong kahariang Moabita sa mga lugar ng timog ng Arnon sa maagang mga taon ni Mesha ay mali.Ayon sa 2 Hari 10:33, si Hazael na hari ng Aram ay sumakop sa lahat ng mga lupain ng transhordang Israel hanggang sa Arnon mula kay Jehu. Gayunpaman, ang kabisera ni Mesha na Dibon ay nasa hilaga ng ilog Arnon at ang mga hangganan ng Israel ay hindi maaaring umabot hanggang sa Arnon sa panahon ni Jehu. Sa karagdagan, si Mesha at hindi si Hazazel ang sumakop sa mga lugar ng Israel sa kapatagan ng Moab sa hilaga ng ilog Arnon. Sa karagdagan, ayon sa Bibliya, si Mesha ay basalyo ni Ahab ngunit sa Mesha Stele, si Mesha ay basalyo ni Omri at anak nito. Ayon din sa Bibliya, si Mesha ay naghimagsik pagkatapos ng kamatayan ni Ahab ngunit ayon sa Mesha Stele, si Mesha ay naghimagsik nang buhay pa si Ahab.
Tsunami
thumb|250px|Ang tsunami na umatake sa [[Malé, Maldives noong Disyembre 26, 2004.]] Ang sunami o tsunami ay mga sunod-sunod na alon na nabuo kapag ang isang bahagi ng tubig, tulad ng karagatan, ay mabilis nabago ng malakihan. Ang mga lindol, malaking pagkilos ng tubig, sa ibabaw man o sa ilalim, pagputok ng bulkan at iba pang uri ng pagsabog sa ilalim ng dagat, pagguho ng lupa, malaking pagtama ng kometa at pagsusubok ng mga kagamitang nukleyar sa karagatan ay maaaring makabuo ng tsunami. Ang epekto ng tsunami ay maaaring hindi mapapansin o aging napakalala.
Letsugas
Ang letsugas o litsugas (Ingles: lettuce, Kastila: lechuga) ay isang uri ng gulay.
Kongkistang Normando (paglilinaw)
Ang katagang Kongkistang Normando (Norman Conquest) ay karaniwang tumutukoy sa Kongkistang Normando ng Inglatera (of England) mula sa taong 1066 hanggang 1071.
Ang Kongkistang Normando o ang Mga Kongkistang Normando ay maaari ring tumutukoy sa:
Roxas, Palawan
Ang Bayan ng Roxas ay isang ika-1 klaseng bayan sa lalawigan ng Palawan, Pilipinas. Ayon sa, ito ay may populasyon na sa may  na kabahayan.
Godofredo Roperos
Si Godofredo M. Roperos ay isinilang sa Balamban, Cebu noong 29 Mayo 1930. Nagtapos siya ng kursong Bachelor of Arts sa Unibersidad ng Pilipinas at naging miyembro ng U.P. Writer's Club. Naging editor siya ng Literary Apprentice mile canastillo noong taong 1956, Saturday Times noong 1957 hanggang 1964, at naging guro at Technical Assistant sa Malacañang Press Office.
Manunulat siya ng maikling kuwento. Ang mga maikling kuwentong naisulat niya sa wikang Ingles ay The Boy Who Knew Death. Ito ay nagwagi sa Weekly Nation Short Story Writing Contest noong 1966.
Ang koleksiyon ng kanyang mga maikling kuwentong nasulat ay may pamagat na The Bald Mountains and Other Stories ay nalathala sa New Day noong 1984.
Severino Reyes
Si Severino Reyes ay isinilang sa Santa Cruz, Maynila noong 11 Pebrero 1861. Ikalima siya sa mga anak ng mag-asawang Rufino Reyes at Andrea Rivero.
Nagtapos siya ng Bachelor of Philosophy and Letters sa Unibersidad ng Santo Tomas. Kilala siya bilang Ama ng Sarsuelang Tagalog. Sa kanyang pagsusulat ng mga kuwentong pambata, ginamit niya ang sagisag na Lola Basyang.
Ang kanyang dula na pinamagatang Walang Sugat na nasulat sa unang bahagi ng panahon ng mga Amerikano ang itinuturing na kanyang obra maestro. Ito ay pumapaksa sa kapangyarihan ng pag-ibig sa mga taong tunay na nagmamahalan.
Taong 1902 nang simulan niyang magsulat ng dula nang makita niyang ang Moro-moro at komedyang itinatanghal ay walang buti at kapakinabangang idinudulot sa mga manunuod. Sinikap ni Don Binoy (palayaw kay Severino Reyes) na mapaunlad ang dulang Tagalog. Naging inspirasyon niya ang kanyang pagsisikap na patayin ang Moro-moro ang nakitang pagtanggap ng mga manunuod ng sarsuela sa unang pagtatarighal ng sarsuelang Salamin ng Pag-ibig ni Roman Reyes; Mga Karaniwang Ugali ni Ambrosio de Guzman; Damit ni San Dimas ni Roman Dimayuga; Despues de Dios, El Dinero ni Hermogenes Ilagan. Dahil sa nakita ni Don Binoy na reaksiyon ng mga manunuod sa pagtatanghal ng mga dulang nabanggit ay itinatag niya ang Gran Compana de Zarsuela Tagala na siyang inaasahang magtataguyod sa pagtatanghalang mga sarsuela. Pagkatapos nga ng pagtatanghal ng Walang Sugat ay sunud-sunod nang itinanghal ang Bagong Fausto, Ang Kalupi, Ang Tatlong Bituin na sinundan pa ng iba. Naging dramaturgo ng dulang Tagalog si Severino Reyes dahil sa pagbabagong bihis na ginawa niya sa dulang Tagalog. Nakuha niyang palitan ng sarsuela ang Moro-moro na dating kinalokohan ng mga manunuod.
Ang ilan sa mga sarsuelang sinulat ni Severino Reyes ay Walang Sugat, Huling Pati, Minda Mora, Mga Bihag ni Cupido, Mga Pusong Dakila, RIP, Ang Kalupi at iba pa. Ang RIP ay isang sarsuelang sinulat ni Don Binoy upang tuyain ang Moro-moro sa pagkamatay nito.
Si Severino Reyes ay nagsimula ng modernong pagsulat ng dula. Pinaksa ng kanyang mga dula ang suliranin ng mga Pilipino sa pagdating at pananakop ng mga Amerikano. Si Don Binoy ay naging patnugot ng lingguhang magasing Liwayway.
Estruktura at ahensiya
Sa mga agham panlipunan mayroong nangyayaring debate sa halaga ng estruktura o ahensiya sa paghubog ng ikinikilos ng tao. Ang estruktura ay ang pabalik-balik na pag-aayos na nakaiimpluwensiya o nakalilimita ng mga mayroong pagpipilian at pagkakataon. Ang ahensiya ay ang kakayahan ng mga indibidwal na kumilos nang malaya at makagawa ng mga sariling malayang pagpipilian. Ang debateng estruktura laban ahensiya ay maiintindihan bilang isang isyu ng pakikipagkapuwa laban sa autonomiya sa pagpasiya na kung ang isang indibidwal ay kumikilos bilang isang malayang kumakatawan o sa pamamaraang idinidikta ng estrukturang panlipunan.
Sagradong misteryo
Ang sagradong misteryo ay maaaring tumukoy sa:
Alpay
thumb Ang alpay, kilala rin bilang alupag, alupag-amo, bakulao, matamata, usao, litsiyas, at sa iba pang mga pangalan, ay isang uri ng prutas na nagmula sa Tsina.
Hari ng Roma
Ang Hari ng Roma ay isang titulong ginamit noong panahon ng Kahariang Romano at noong naitatag ang Banal na Imperyo Romano. Ang hari ng Roma ay ang punong mahistrado ng Kahariang Romano. Ayon sa alamat, ang unang hari ng Roma ay si Romulus, na nagtatag ng lungsod ng Roma noong 753 BK sa Burol ng Palatino. Pitong maalamat na mga hari ang sinabing naghari sa Roma hanggang 509 BK, noong tanggalin sa luklukan ang huling hari. Ang mga haring ito ay namuno sa loob ng may 35 mga taon. Dahil nawasak ang mga talaan ng Roma noong 390 BK noong dambungin ang lungsod, imposibleng tiyak na mapag-alaman kung ilan talaga ang mga haring namuno sa lungsod, o kung tumpak ba ang anumang mga gawain na ikinakabit ng mga tao na pagdaka ay nagsulat hinggil sa indibiduwal na mga haring ito.
Ang mga hari pagkaraan ni Romulus ay hindi nalalaman kung mga tagapaglunsad ng dinastiya at walang pagtukoy na nagawa sa prinsipyong pangpagpapamana ng pagkahari, na napag-alaman lamang pagkaraan ng ikalimang hari na si Tarquinius Priscus. Bilang kinahinatnan, may ilang mga dalubhasa na nagpalagay na ang mga Tarquin at ang kanilang pagtatangkang magpasimula ng isang monarkiyang hereditaryo (monarkiyang namamana) sa ibabaw nito ay nagpahinuha ng mas naunang monarkiyang elektibo (monarkiyang hinahalal) na nagresulta sa pagbubuo ng Republikang Romano.
Maikling pagtanaw
Ang maagang Roma ay hindi namamahala ng sarili, at pinamunuan ng isang hari (tinatawag na Rex), minsang magmula sa isang lungsod-estadong Etruskano. Ang hari ay mayroong lubos na kapangyarihan sa ibabaw ng mga tao. Ang Senado ay isang mahinang oligarkiya, na may kakayahang magsagawa lamang ng hindi pangunahing mga kapangyarihan, kung kaya't ang Roma ay pinamumunuan ng Etruskanong ganap na monarkiya. Habang ang Roma ay nagkaroon ng isang Senado, ang pangunahing tungkulin nito ay ang isakatuparan at pangasiwaan ang mga nais ng Hari.
Ang insigniya o sagisag ng hari ay ang labindalawang mga liktor na nagwawasiwas ng bungkos ng mga patpat na nakatali sa palakol (mga fasces), isang trono ng isang upuang Kurulo, ang purpurang Toga Picta, pulang mga sapatos, at isang puting diyademang nasa paligid ng ulo. Ang hari lamang ang nakapagsusuot ng isang purpurang toga.
Pagsakop ng mga Normano ng Inglatera
thumb|Ang Burda ng Bayeux ay naglalarawan sa Labanan ng Hastings at sa mga pangyayaring nagbigay-daan dito. Ang Pagsakop ng mga Normano ng Inglatera (Ingles: Norman Conquest of England) ay nagsimula noong Setyembre 28, 1066 sa pagsalakay sa Inglatera ni Guillermo, Duke ng Normandia, na siyang nakilala bilang Guillermong Kongkistador pagkatapos ng kaniyang tagumpay sa Labanan ng Hastings noong Oktubre 14, 1066, na siyang tumalo sa hari doon noon na si Harold II ng Inglatera. Ang hukbo ni Haroldo ay lubos na nabawasan matapos ang tagumpay nilang mga Ingles sa Labanan ng Stamford Bridge sa Hilagang Inglatera noong Setyembre 25, 1066 laban sa hukbo ni Haring Harald III ng Norwega. Pagsapit ng taong 1071, si Guillermo ay nakapagpatibay ng kaniyang pamamahala sa malaking bahagi ng Inglatera, sa kabila ng mga paghihimagsik at pagtututol na nagpatuloy hanggang sa taong 1088.
Ang Kongkistang Normando ay isang makabuluhang pangyayari sa kasaysayang Ingles. Inalis nito halos ang katutubong kamaharlikaan at pinalitan ito ng dayuhang nagpa-Pranses na monarkiya, aristokrasya at mga klero. Ito, sa huli, ang naging sanhi ng pagbabago ng wikang Ingles at ng kultura ng Inglatera sa loob ng panahong tinaguriang Norman England ("Normandong Inglatera").
Pagsabog ng minahan sa Heilongjiang noong 2009
Ang Pagsabog ng minahan sa Heilongjiang noong 2009 ay isang aksidente sa minahan na naganap noong Nobyembre 21, 2009 malapit sa Hegang sa lalawigan ng Heilongjiang, hilagang-silangang bahagi ng Tsina. Mayroon nang 104 katao ang kumpirmadong namatay at may apat pa na nakulong sa loob ng minahan, tinatayang 500 metro ang lalim mula sa ibabaw. May dalawampu't siyam pa ang naospital. Naganap ang pagsabog sa minahan ng uling sa Xinxing bago pa pumutok ang araw mga bandang 02:30 CST, kung saan pinaniniwalaang 528 katao ang nasa loob ng nasabing minahan. Sa bilang na ito, 420 katao ang pinaniniwalaan naisalba, kahit pa sinasabi ng ibang opisyal nang nasabing bansa na nahihirapan ang mga nagsasalba dahil sa gas at mga labi ng pagkaguho ng lagusan. Ang bilang nang namatay ang naging dahilan para maituring itong pinakamalalang aksidente sa minahan sa kamakailan lang na kasaysayan ng Tsina. Humupa na ang pag-asang maisalba pa ang mga nakulong sa ilalim; subalit, isang opisyal ang nagsabi na pinagsusumikapan pa rin nila ang pagsasalba. Sinabi ni San Jingguang, tagapagsalita ng isang kompanya ng minahan na "kung hindi namin sila makita, para samin ang ibig sabihin noon buhay pa sila."
Binisita ng Chinese Vice-Premier Zhang Dejiang ang lugar na upang suriin ang ginagawang pagsasalba noong hapon ng Nobyembre 21, samantalang ang Pangulong Hu Jintao at Premier Wen Jiabao ay sinasabing "nagbigay ng tagubilin para sa gawaing pagsasalba". Pareho din silang nagpahayag nang kanilang pakikiramay para sa mga namatay. Samantala, nanawagan si Li Zhanshu, ang gobernador ng Heilongjiang para sa dagdag pang pamantayan sa kaligtasan sa mga minahan sa Tsina, at nangako ang kagawaran ng kaligtasan sa trabaho ng lalawigan na paigtingin ang programa sa reporma ng pagmimina.
Naunang nang naiulat ng telebisyon ng Tsina na ang bilang ng namatay ay umaabot na sa 31. Hindi naglaon napabalita na nadoble ang bilang nang namatay sa paglipas ng napakalamig na gabi.
Ang minahan na matatagpuan malapit sa hangganan sa Rusya, ay pagmamay-ari ng isang kompanyang hawak ng estado, ang Heilongjiang Longmei Mining Holding Group, na bukas na simula pa noong 1917, at nakakagawa ng 12 milyong tonelada ng uling kada taon, na siyang dahilan kung bakit ito ay isa sa pinakamalaki at pinakamatandang minahan ng uling sa bansa. Ang pagsabog ayun sa paunang imbestigasyon, ay sanhi ng nakulong at napresyur na mga sa ilalim, na sanhi naman ng hindi magandang bentilasyon sa minahan. Sa lakas nang pagsabog, nadama ito hanggang sa layong anim na milya. Marami sa mga gusali na malapit ang nasira, kasama na ang isang gusaling malapit mismo sa minahan na natuklab pa ang bubungan. Sinabi ng direktor ng Hegang General hospital, kung saan nilulunasan ang mga nasugatan "na karamihan sa mga sugatan ay nakakaranas ng maraming pinsala, katulad ng pinsala sa paghinga, baling mga buto, at pagkalason dahil sa gas".
Dahil sa aksidente napabalitang tinanggal na sa kanilang mga pwesto ang direktor, pangalawang direktor at pangunahing inhenyero ng kompanya ng minahan. Iniimbestigahan na ng Chinese state prosecutor ang posibilidad na mayroong kapabayaang nangyari na naging dahilan ng pangyayari. Naiulat ng Chinese state media noong Nobyembre 23, 2009 na ayun sa imbestigasyon ang hindi magandang pamamahala ang dapat sisihin sa insidente. At noon ding Nobyembre 23, sinabi ng mga kaanak ng mga namatay na hindi sila pinasabihan ng mga opisyal ukol sa nangyaring aksidente.
Mga sanggunian
Kaurian:Mga kalamidad noong 2009 Kaurian:2009 sa Tsina Kaurian:Sakuna sa minahan sa Tsina
No (kana)
Ang の, sa hiragana, o ノ sa katakana, ay isa sa mga kanang Hapones na kumakatawan sa isang mora. Sa hiragana at katakana, ito ay bumubuo ng isang hagod. Ito ay ika-25 sa ayos ng gojūon, sa pagitan ng ね (ne) at は (ha). Kumakatawan itong dalawa sa [no].
Ayos ng pagkakasulat
none|thumb|177x177px| Pagsulat ng の none|thumb|247x247px| Pagsulat ng ノ
Michelle Obama
Si Michelle LaVaughn Robinson Obama (ipinanganak Enero 17, 1964) ika-46 Unang Ginang ng Estados Unidos mula 2009 hanggang 2017 bilang asawa ng Dating Pangulo ng Estados Unidos na si Barack Obama. Siya ang kauna-unahang Unang Ginang na Aprikano-Amerikano. Sinundan siya ni Melania Trump
Piode
Ang  ay isang comune sa lalawigan ng Vercelli sa bansang Italya.
Ugnay Panlabas
Kaurian:Mga Communi ng Vercelli Kaurian:Piemonte
Shell and tube heat exchanger
Teorya at mga applikasyon
Sa isang heat exchanger, dalawang likido na may magkaibang temperatura ang dumadaloy. Ang isa ay dumadaloy sa mga tubo at ang isa naman ay dumadaloy sa loob ng shell na nasa labas ng tubo. Ang init ay inililipat mula sa unang likido patungo sa pangalawa sa pamamagitan ng mga labas ng tubo mula sa mas mainit na likido papunta sa mas malaming na likido at ang likido na dumadaloy sa mga heat exchanger ay maaaring maging likido o gas. Upang mailipat ang init, dapat ay malaki ang area ng paglipat ng init kung kaya't maraming tubo ang ginagamit upang mas malaki ang surface area ng paglipat ng init upang mamaksimize ito. Ito ay isang mahusay na paraan upang makatipid ng enerhiya.
Ang mga heat exchanger na may iisang anyo (likido/gas) sa bawat panig ay tinatawag na one-phase o single-phase heat exchangers. Ang mga two-phase heat exchangers naman ay ginagamit upang magpakulo ng likido at ito ay tinatawag na boiler. Kapag pinalalamig ang vapors papuntang likido, ito naman ay tinatawag na condenser kung saan ang pagbago ng phase ay madalas nagaganap sa shell. Ang mga boiler na ginagamit sa mga steam engine locomotives ay madalas na malaki at hugis silindro. Ang mga stream-driven turbines at shell-and-tube heat exchangers naman na madalas makikita sa mga malalaking planta ay ginagamit upang macondense ang steam na lumalabas sa turbine para maging tubig ito na pwedeng irecycle pabalik sa steam generator.
Ginagamit din ang mga ito sa liquid-cooled chillers upang malipat ng init mula sa refrigerant at sa tubig na matatagpuan sa evaporator at condenser.
Tore ng Belem
thumb|Ang Tore ng Belem kung tatanawin mula sa hilagang-silangan. Ang Tore ng Belem (Portuges: Torre de Belém, bigkas: be-LEYNG; Ingles: Belem Tower) o ang Tore ni San Vicente (São Vicente) ay isang matatag na toreng matatagpuan sa distrito ng Belém sa Lisboa, Portugal. Ito ay isang Pandaigdigang Pamanang Pook ng UNESCO (kasama ng kalapit nitong Monasteryo ng mga Heronimos) dahil sa mahalagang papel na ginampanan nito noong Panahon ng Pagtuklas. Ang tore ay pinasimulan ni haring Juan II bilang bahagi ng sistemang pandepensa sa bibig ng Ilog Tajo at bilang isang makahulugang entrada patungo sa Lisboa.
Mga Awit
Ang Aklat ng mga Salmo o Aklat ng mga Awit ay isang aklat sa Lumang Tipan ng Bibliya. Isa itong kalipunan ng mga awit ng papuri sa Diyos na bumibilang sa sandaan at limampu. Sinasabing pinasulat ng Diyos ang mga banal na awiting ito sa mga sinugo niya noong unang kapanahunan. Ayon kay Jose C. Abriol, ang Mga Salmo ay hinggil sa karunungan. Isa itong aklat-panalangin ng Bibliya. Isa sa mga maituturing na tanyag na salmo ang Salmo bilang 23, na nagsisimula sa katagang "Ang Panginoon ang aking pastol."
Pamagat
Isang banal na awit ang mga salmo na sinasaliwan ng tugtog ng kudyapi. Karaniwang paksa ng mga awit ng papuring ito ang "kapangyarihan at karunungan ng Lumikha sa sansinukob", maging ang pagmamahal ng Diyos sa "sangkatauhan na nakalarawan sa bayang Israel." Salteryo (Ingles: psalter) ang tawag sa isang tomo ng mga salmo, kabilang ang Aklat ng mga Salmo, at kalimitang naglalaman din ng iba pang mga materyal na mga pangdeboto. Sa Ebreo, Mga Papuri ang orihinal na kahulugan ng Mga Salmo.
May-akda
Tinatawag na salmista ang umaawit at lumilikha ng mga salmo. Marami ang sumulat ng mga salmong nasa Lumang Tipan ng Bibliya. Subalit kalimitang binabanggit na si Haring David ang may-akda ng mga ito dahil karamihan sa mga salmo ang nagmula sa kaniya. Pitumpo ang sinulat ni Haring David, labingdalawa ang sinulat ni Asaf, labing-isa ang sinulat ng mga anak ni Core, isa mula kay Moises, isa ang galing kay Salomon, isa ang nagmula kay Eman, at isa pa magmula kay Etan. May dagdag pang tatlumpu't limang hindi natitiyak kung sinu-sino ang mga umakda.
Panahon
Kinatha ng iba-ibang mga manunulat ang mga salmo sa loob ng mahabang panahon. Tinatayang nasulat ang mga salmo buhat sa kapanahunan ni Haring David, mula ikasiyam na daantaon magpahanggang ika-5 BK. Karamihan sa mga napagbatayan ng mga pangkasalukuyang Mga Salmo ng Bibliya ang mga nagmula sa panahon ng ikalawang templo ng mga Israelita, na tinatayang nasa pagitan ng 537 BK at 100 BK.
Mga bahagi
Binubuo pa ng limang aklat ang Aklat ng mga Salmo: Mga Salmo 1 hanggang 40, Mga Salmo 41 hanggang 71, Mga Salmo 72 hanggang 88, Mga Salmo 89 hanggang 105, at Mga Salmo 106 hanggang 150.
Paglalarawan at layunin
Itinuturing na mga pinakamainam na dasalan ang Aklat ng mga Salmo sapagkat ito ang mga ipinagamit na mga panalangin ng Diyos sa mga Hudyo sa templo ng Herusalem; tinipon ang mga awit at panalanging ito ng bansang Israel para sa kanilang pagsamba magpahanggang sa ilakip na nila ito sa kanilang Kasulatan ; ito rin ang mga dinasal ni Hesukristo at ng Mahal na Birhen; binanggit ang mga salmo ng mga sumulat ng mga aklat na nasa Bagong Tipan (katulad ng sa Ebanghelyo ni Juan: 10.11: na nagsasabing "Si Kristo ay Mabuting Pastol." ); naging mahalagang aklat ito para sa pananambahan ng mga Iglesyang Kristiyano buhat sa simula ; ito ang mga dalanging isinaulo ng unang binyagan at maging ng mga santo; at ito man ang pinag-utos ng Santa Iglesya sa mga pari at mga madreng dasalin upang papurihan at bigyan ng luwalthati ang Diyos sa pangalan ni Hesukristo. Dahil sa mga dahilang nabanggit, araw-araw na dinadalangin ang mga salmo sa "maraming bahagi ng pinakamataas na uri ng pagsamba sa Diyos", ang paghahain ng Banal na Misa.
Mga uri
Nagkakaiba-iba sa tono at paksa ang "Mga Papuri." Kabilang sa maraming uri ang mga tulang pampananampalatayang mga salmo ang mga sumusunod: "mga awit ng papuri at pagsamba; mga paghingi ng tulong, pag-iingat, pagliligtas at kapatawaran; mga awit ng pasasalamat sa Diyos; at mga kahilingan para parusahan ang mga kaaway. May mga salmong "pansarili at pambansa."  May mga naglalarawan ng nakakubling damdamin ng isang tao at mayroon namang kumakatawan sa "pangangailangan at damdamin ng lahat ng nananalig sa Diyos."  Bukod sa mga uring humihingi ng pagpapatawad, mayroon mga "sumpa" laban sa mga kaaway, mayroong nangangaral, may mga ginagamit para sa mga natatanging mga pagdiriwang katulad ng pagpuputong mga korona o kasalang pangmaharlika o panghari at reyna, may mga itinuturing na naglalaman ng hinggil sa tagapagligtas o mesiyaniko dahil nga sinipi ng mga manunulat ng Bagong Tipan ng Bibliya.
Sa mga Pilipino
Noong 1959, sa pagdalaw ng samahang Bayanihan ng Pilipinas kay Papa Juan XXIII, ipinayo ng huli sa Bayanihan ang pagbasa ng Aklat ng mga Salmo.
Pagtatakda ng mga bilang
thumb|right|Si Haring David habang idinidikta sa mga tagasulat niya ang Mga Salmo. Isa itong larawang yari sa [[garing, na nilikha noong mga ika-10 hanggang ika-11 daantaon.]] May bahagyang pagkakaiba ang pagaayos at paglalagay ng bilang ng Mga Salmo sa mga manuskritong Masoterikong Ebreo at ng sa Septuahintong Griyego:
Halimbawang sipi
thumb|220px|Isang maagang sinaunang bersyong Kristiyano ng wangis ni Kristo bilang "ang Mabuting Pastol" (circa ika-4 na daantaon).
Hinangong awitin
Halaw ang sumusunod na panitik pang-awitin mula sa Salmo 23 (1-6). Isang tanyag na awitin at tugutuging pampananampalataya ang Ang Panginoon ang Aking Pastol ni Padre D. Isidro, SJ, isang paring Heswita:
Bersiyon 1
Ito ang piling bersiyon ng Awit 23 (Salmo 23), taludtod 1 hanggang 6, mula sa Magandang Balita Biblia:
Bersiyon 2
Ito ang bersiyong nasusulat sa Ang Banal na Bibliya ni Padre Jose C. Abriol. Ayon kay Abriol, isa ito sa mga salmong sinulat ni Haring David:
Sa Islam
Ang Zabur ay, ayon sa Islam, ang banal na aklat ni David (Dawud), isa sa mga aklat na banal na inilathala ng Diyos (Allah) bago ng Koran, bukod sa Tora (Tawrat) ni Moises (Musa) at sa Ebanghelyo (Injil) ni Jesus (Issa).
Ang ilang mga dalubhasa ay nag-uugnay ng Zabur sa biblikong aklat ng Mga Salmo. Ang katagang zabur ay ang Arabeng katumbas ng Ebreong zimra, na nangangahulugang "awitin, musika." Ito, kasama ng zamir ("awitin") at mizmor ("salmo"), ay nanggaling sa zamar, na nangangahulugang "umawit, umawit ng papuri, tumugtog."
Awit 151
Ang Awit 151 ay isang maikling awit na matatagpuan sa halos ng kopya ng Septuagint ngunit hindi matatagpuan sa Tekstong Masoretiko na Bibliya ng Hudaismo. Ito ay isang supernumeraryo at walang bilang ang nakalagay dito. Ito ay kasama sa Peshitta. Ito ay kwento ni David at Goliath. Ito ay tinuturing na kanon ng Simbahang Ortodoksong Coptiko, Simbahang Apostolikong Armenio at Simbahang Ortodoksong Indiyano. Ito ay isang apocrypha para sa Simbahang Katoliko Romano, Protestante at Hudyo.
Carlos I ng Anjou
Si Carlos I (unang bahagi ng 1226/12277 Enero 1285), karaniwang tinatawag na Charles ng Anjou, ay isang miyembro ng royal dinastiyang Capeto at ang nagtatag ng pangalawang Pamilya ng Anjou. Siya ay Konde ng Provenza (1246–85) at Forcalquier (1246–48, 1256–85) sa Banal na Imperyong Romano, Konde ng Anjou at Maine (1246–85) sa Pransiya; siya rin ang Hari ng Sicilia (1266–85) at Prinsipe ng Achaea (1278–85). Noong 1272, ipinroklama siyang Hari ng Albania; at noong 1277 ay bumili siya ng pag-angkin sa Kaharian ng Herusalem.
Ang bunsong anak nina Luis VIII ng Pransiya at Blanca ng Castilla, si Charles ay itinadhana para sa isang karera sa Simbahan hanggang sa unang bahagi ng 1240s. Nakuha niya ang Provenza at Forcalquier sa pamamagitan ng kaniyang kasal sa kanilang tagapagmana, si Beatriz. Ang kaniyang mga pagtatangka na ibalik ang sentral na awtoridad ay nagdulot sa kaniya ng tunggalian sa kanyang biyenang babae, si Beatriz ng Saboya, at sa maharlika. Tinanggap ni Carlos ang Anjou at Maine mula sa kanyang kapatid, si Luis IX ng Pransiya, sa intantazgo. Sinamahan niya si Luis noong Ikapitong Krusada patungong Ehipto. Hindi nagtagal pagkatapos niyang bumalik sa Provenza noong 1250, pinilit ni Carlos ang tatlong mayayamang nagsasariling lungsod—Marsella, Arles, at Avignon—na kilalanin ang kanyang pagkasakop.
Unibersidad ng Warwick
thumb|Warwick Medical School
Ang Unibersidad ng Warwick ay isang plate glass research university sa Coventry, Inglatera. Ito ay itinatag noong 1965 bilang bahagi ng isang inisyatiba ng pamahalaan upang palawakin ang pag-akses sa mas mataas na edukasyon. Ang Warwick Bsuiness School ay itinatag noong 1967 at ang Warwick Medical School ay binuksan noong 2000. Isinanib ang Warwick ipinagsama sa Coventry College of Edukasyon noong 1979 at Horticulture Research International noong 2004.
Ang Warwick ay isang miyembro ng AACSB,  Association of Commonwealth Universities,  Association of MBAs, EQUIS, European University Association, Midlands Innovation group, Russell Group at Universities UK. Ito ay ang tanging miyembrong Europeo ng Center for Urban Science and progress, isang pakikipagtulungan kasama ang Unibersidad ng New York. Ang unibersidad ay may malawak na gawaing komersyal, kabilang ang University of Warwick Science Park at Warwick Manufacturing Group.
Ang Warwick ay matatagpuan sa labas ng Coventry, 5.5 km timog-kanluran ng sentro ng lungsod (hindi sa bayan ng Warwick na minumungkahi ng pangalan nito).
Tokyo Institute of Technology
Ang Tokyo Institute of Technology (東京工業大学) (<span class="t_nihongo_kanji" lang="ja">東京工業大学 <span class="t_nihongo_comma" style="display:none">,  Tōkyō Kōgyō Daigaku<sup class="t_nihongo_help noprint"><span class="t_nihongo_icon" style="color: #00e; font: bold 80% sans-serif; text-decoration: none; padding: 0 .1em;">?, informally Tokyo Tech, Tokodai or TITech) ay isang pambansang unibersidad sa pananaliksik sa unibersidad na matatagpuan sa Kalakhang Tokyo, Hapon. Ang Tokyo Tech ay ang pinakamalaking institusyon para sa mas mataas na edukasyon sa Hapon na nakatuon sa agham at teknolohiya, at sa pangkalahatan ay itinuturing na isa sa pinakaprestihiyosong unibersidad sa bansa.
Ang Tokyo Tech main campus ay matatagpuan sa Ōokayama sa hangganan ng Meguro at Ota, na may pangunahing pasukan na nakaharap ang Ōokayama Station. Ang iba pang mga campus ay matatagpuan sa Suzukakedai at Tamachi. Ang Tokyo Tech ay isinaayos sa 6 paaralan, sa loob ng mga ito ay merong higit sa 40 kagawaran at sentro ng pananaliksik. Ang Tokyo Tech ay may nakatalang humigit-kumulang 4,734 undergraduates at 1,464 graduate students para sa taong 2015-2016. Meron ito nasa 1,100 miyembro ng fakultad. right|thumb|Ang pangunahing gusali ng Ookayama Campus
Mga sanggunian
}
Kultura sa Berlin
Kinikilala ang Berlin bilang isang pandaigdigang lungsod ng kultura at malikhaing industriya. Maraming institusyong pangkultura, na marami sa mga ito ay nagtatamasa ng internasyonal na reputasyon ay kumakatawan sa magkakaibang pamana ng lungsod. Maraming kabataan, kultural na entrepreneur at pandaigdigang artista ang patuloy na naninirahan sa lungsod. Itinatag ng Berlin ang sarili bilang isang sikat na nightlife at sentro ng aliw sa Europa.
Ang lumalawak na papel sa kultura ng Berlin ay binibigyang-diin ng paglipat ng ilang kumpanya ng aliw pagkatapos ng 2000 na nagpasya na ilipat ang kanilang punong-tanggapan at pangunahing mga studio sa pampang ng Ilog Spree. Ang lungsod ay may napakamagkakaibang tanawin ng sining at tahanan ng mahigit 300 galeriyang pansining. Noong 2005, ang Berlin ay ginawaran ng titulong "City of Design" ng UNESCO.
Paaralang Frankfurt
Ang Paaralang Frankfurt (Aleman: Frankfurter Schule; Ingles: Frankfurt School) ay isang dalubhasaan  ng neomarxismong interdisciplinaryong teoriyang panlipunan na nauugnay sa Pamantasang Goethe sa Frankfurt, Alemanya. Unang bumuo sa daluhasaan ang mga tiwalang Marxista na naniniwala na ang ilan sa mga tagasunod ni Marx ay paulit-ulit na sinasabi lamang ang napakakitid na kaisipan ni Marx, madalas upang ipagtanggol ang mga nakikilalang Partidong Komunista. Samantala, marami sa mga teoriko nito ang naniniwala na ang tradisyonal na teoriyang Marxista ay kulang upang ipaliwanag ang magulo at hindi inaasahang pag-usbong ng mga lipunang kapitalista sa ika-20 siglo. Kritikal sa parehong kapitalismo at sosyalismong Sobyet, ang kanilang kasulatan ay dumadako sa posibilidad ng isang alternatibong daan para sa kaunlarang panlipunan
Elijah Wood
Si Elijah Wood (ipinanganak Enero 28, 1981) ay isang Amerikanong artista. Una siyang nakilala sa kanyang papel bilang isang bata sa pelikulang Back to the Future II (1989). Mas nakilala siya ay kilala sa pagganap ng papel na Frodo Baggins sa tanyang na The Lord of the Rings trilohiya ni Peter Jackson.
Lipad 804 ng EgyptAir
Ang EgyptAir Lipad 804 (MS804/MSR804) ay isang internasyonal na pampasaherong lipad mula Paris Charles de Gaulle Airport papuntang Cairo International Airport, na pinatatakbo ng EgyptAir. Ito ay nawawala noong 19 Mayo 2016 sa 02:45 oras sa Egypt (UTC+2).
Limampung-anim (56) na pasahero at sampung (10) tripulante ang nakasakay sa lipad. Naniniwala ang mga awtoridad ng Egypt na ang eroplano ay maaring bumagsak sa Dagat Maditerranean. Isang multinasyonal na operasyong paghanap at pagsagip ang kasalukuyang ginaganap.
Sa isang press conference, sinabi ni Greek Defence Minister Panos Kammenos na, batay sa radar data, lumiko ng landas ang Lipad 804 ilang sandali pagkatapos makapasok sa Egyptian Flight Information Region (PIR). Sa altitude na 37,000 feet, ang sasakyang panghimpapawid ay lumiko nang 90-degree pakaliwa, sinundan ng 360-degree na liko pakanan at nagsimulang bumaba. Nawala ang radar signal sa altitude na 10,000 feet.
Sasakyang panghimpapawid
Ang kasangkot na sasakyang panghimpapawid ay isang Airbus A320-232, registration SU-GCC, MSN 2088. Ang unang lipad nito ay noong 25 Hulyo 2003 at ito ay inihatid sa EgyptAir noong 3 Nobyembre 2003. Ginawa ang isang routine maintenance check noong Miyerkules sa Cairo, bago ito umalis papuntang Paris, sabi ng isang opisyal ng airline. Ito ang ikalimang lipad ng sasakyang panghimpapawid sa araw na iyon, lumupad ito mula Asmara International Airport, Eritrea papuntang Cairo; Cairo papuntang Tunis–Carthage International Airport, Tunisia at pabalik; at Cairo papuntang Paris.
Mga pasahero
Limampung-anim na pasahero ay sakay mula sa labindalawang bansa.
Crew
Kabilang sa 10 crew mayroong tatlong tauhang panseguridad ng EgyptAir, limang flight attendants, at dalawang piloto. Ayon sa EgyptAir, ang kapitan, si Mohammed Saeed Ali Ali Shokeir, ay may 6,275 oras ng flying experience, kabilang ang 2,101 oras sa A320, habang ang unang opisyal, si Mohamed Ahmed Mamdouh Ahmed Asem ay 2,766 oras.
Lipad
left|thumb|Ruta ng lipad ng EgyptAir Lipad 804 Ang sasakyang panghimpapawid ay lumisan papuntang Cairo International Airport, mula sa Charles de Gaulle airport, noong 23:09CEST (21:09UTC). Ito ay lumilipad sa 37,000 feet (11,000 m) sa maaliwalas na panahon nang ito ay nawala 175 mi hilaga ng babaybayin ng Egypt, sa ibabaw ng silangang Mediterranean noong 02:30Egypt Standard Time (00:30UTC). Ang sasakyang panghimpapawid ay nawala 3 oras sa 25 minuto sa mula sa simula ng lipad.
Ang sasakyang panghimpapawid ay inaasahang lalapag  03:05 Egypt Standard Time (01:05 UTC). Isang ELT signal ang na-detect ng Egyptian military dakong 04:26 Egypt Standard Time (02:26 UTC), dalawang oras matapos ang huling radar contact, nagpapahiwatig na ang alinman sa cockpit voice recorder o ang flight data recorder ay nabasâ, na mamaring isang resulta ng isang pagbagsak.
Kinumpirma ng Airbus, ang tagagawa ng eroplano, ang katayuan nito bilang nawawala. Nagpalabas sila ng isang pahayag sa kanilang Facebook paga: "Airbus regrets to confirm that an A320 operated by Egyptair was lost at around 2:30 am (Egypt local time) today over the Mediterranean sea."
Paghahanap at pagsagip
Kinumpirma ng Egyptian Civil Aviation ministry na may itinalagang search and rescue teams upang hanapin ang nawawalang sasakyang panghimpapawid. Ginagawa ang paghahanap nang may koordinasyon sa awtoridad ng Greece. Sinabi ni Ihab Raslan, isang tagapagsalita ng Egyptian Civil Aviation Agency, na ang sasakyang panghimpapawid ay may malaking posibilidad na bumagsak sa dagat. Nagpadala ang Greece ng isang Lockheed C-130 Hercules, isang EMB-145-H early warning aircraft at isang frigate na lugar upang lumahok sa paghahanap at pagsagip. Nagpadala rin ang France ng mga barko at mga sasakyang panghimpapawid upang tumulong sa operasyong paghahanap at pagsagip.
Sa araw ng kalamidad dakong 08:30 CEST (06:30 UTC), tinipon ni Pangulong François Hollande ng France ang ilan sa kanyang mga ministro para sa isang emergency Meeting sa Élysée Palace.
Ganymede (paglilinaw)
Ang Ganymede o Ganimedes ay maaaring tumukoy sa:
Bernardito Auza
Si Bernardito Cleopas Auza ay isang Pilipinong prelado ng Simbahang Katolika. Siya ay kasalukuyang Apostolikong Nunsyo sa Espanya, itinalaga sa posisyon na iyon noong 1 Oktubre 2019. Bago ito, siya'y nagsilbi siya sa ilalim ng serbisyong diplomatiko ng Banal na Luklukan, pati na rin ang pagiging Palagiang Tagamasid ng Banal na Luklukan sa Mga Nagkakaisang Bansa mula 2014 hanggang 2019.
Unang bahagi ng talambuhay
Isinilang si Auza noong 10 Hunyo 1959 sa Balintawak, Talibon, Bohol, Pilipinas, ikawalo sa mga labindalawang anak nina Meliton Garcia Auza at Magdalena Polestico Cleopas. Pagkatapos ng paunang edukasyon sa Talibon, siya'y pumasok sa Seminaryo ng Kalinis-linisang Puso ni Maria sa Lungsod ng Tacloban. Pagkatapos pumasok siya sa Pamantasan ng Santo Tomas, Maynila, na nakamit niya ng kanyang Lisensyado sa Pilosopiya noong 1981, Lisensyado sa Teolohiya noong 1986, at Pantas sa Edukasyon noong 1986 din.
Inordenan si Auza bilang isang pari ni Obispo Daniel Francis Walsh ng Katolikong Romanong Diyosesis ng Santa Rosa sa California noong 29 Hunyo 1985.
Sa Pamantasang Pampuntipika ng Santo Tomas Aquino (Angelicum), nakamit niya ang Lisensyado sa Batas-Kanon noong 1989 at Paham sa Banal na Teolohiya noong 1990. Siya ay pumasok sa Pampuntipikang Akademiyang Pang-Eklesiyastika bilang paghahanda para sa tungkuling diplomatiko.
Siya ay pumasok sa serbisyong pandiplomatiko ng Banal na Luklukan noong 1 Hunyo 1990 at nagtrabaho sa Madagaskar at ang Karagatang Timog Indiyano (1990–93), Bulgariya (1993–96), Albaniya (1997–98), ang Kalihiman ng Estado sa Seksyon para sa Mga Kaugnayan sa Mga Estado (1999–2006), at ang Palagiang Misyon ng Banal na Luklukan sa Mga Nagkakaisang Bansa (2006–08).
Sergio IV ng Napoles
right|thumb|359x359px| Italya noong panahon ni Sergio IV. Si Sergio IV (namatay pagkatapos ng 1036) ay Duke ng Napoles mula 1002 hanggang 1036. Isa siya sa mga pangunahing dahilan sa paglago ng kapangyarihan ng mga Normando sa Mezzogiorno noong unang kalahati ng ikalabing-isang siglo. Siya ay sa pangalan isang Bisantinong basalyahe, tulad ng kaniyang ama, John IV, bago sa kaniya.
Bernardito Auza
Apostolikong Nunsyo
Noong 8 Mayo 2008, ipinangalan ni Papa Benedicto XVI si Auza Arsobispong Titular ng Suacia at Apostolikong Nunsyo sa Hayti. Siya ay kinonsagrahan bilang obispo noong 3 Hulyo 2008 ng Kardinal Tarcisio Bertone, Kalihim ng Estado.
Noong 2 Hulyo 2014, itinalaga siya ni Papa Francisco bilang Palagiang Tagamasid sa Mga Nagkakaisang Bansa sa Bagong York na kumakatawang Banal na Luklukan. Noong 16 Hulyo, ang kanyang mga responsibilidad ay lumawak upang upang isama ang tungkulin bilang Palagiang Tagamasid ng Banal na Luklukan sa Samahan ng mga Estadong Amerikano (OAS).
Sergio IV ng Napoles
Noong 1024, nagsumite siya kay Pilgrim, Arsobispo ng Colonia, nang kinubkob ng huli ang Capua sa ngalan ni Emperador Enrique II, kahit na ang kaniyang sariling dukado ay hindi pinagbantaan. Sa pamamagitan nito nakuha niya ang isang reputasyon para sa kahinaan sa mga mata ni Prinsipe Pandulfo IV ng Capua, ang Lobo ng Abruzzi, na natalo ni Pilgrim. Noong 1026, si Pandulfo, bumalik mula sa pagkabihag, ay kinubkob ang kaniyang lumang kabesera, na ngayon ay pinamumunuan ni Pandulfo V, ang konde ng Teano. Si Basil Boiannes, ang Griyegong catapan ng Italya, ay nakipag-ayos ng pagsuko at binigyan si Pandulfo V ng ligtas na pagbabalik sa Napoles, kung saan inalok siya ni Sergio ng pagpapakupkop. Sa pamamagitan nito, natamo ni Sergio ang poot ni Pandulfo IV. Sa susunod na taon (1027), matapos maalaala ang kaalyado ni Sergio na si Boiannes, sinalakay ni Pandulfo ang Napoles at mabilis itong nakuha, sabi ng ilan sa pamamagitan ng pagtataksil. Tumakas si Pandulfo V patungong Roma at nagtago si Sergio.
Bernardito Auza
Apostolikong Nunsyo
Ang tuntunin ng batas ay dapat na "kapwa may katwiran at moral na nakabatay sa malalaking mga prinsipyo ng katarungan, kasama na ang hindi matatawarang dignidad at halaga ng bawat tao bago ang anumang batas o pinagkasunduan sa lipunan,” sabi ni Arsopispo Auza, ang nunsyo, sa isang pahayag na ginawa sa panahon ng pagpupulong ng lupon sa Pangkalahatang Pagtitipon ng Mga Nagkakaisang Bansa. “Bilang kinahinatnan ng pagkilala sa dignidad na ito, ang mga elemento ng pangunahing katarungan tulad ng paggalang sa prinsipyo ng pagkaligal,” ani ni Arsobispo Auza, “ang pagpapalagay ng kawalang-sala at ang karapatan sa angkop na proseso.” Sa mga bansa, idinagdag niya, ang tuntunin ng batas ay dapat na nangangahulugan “ang pinakamahalagang paggalang sa karapatang pantao, pagkakapantay-pantay ng mga karapatan ng mga bansa; at paggalang sa pandaigdigang batas pangkaugalian, mga kasunduan ... at iba pang mga mapagkukunan ng pandaigdigang batas. Ang kahulugan na ito, kasama ang sangguniang pagtutok sa likas na batas, ay tumabi sa mga sangguniang tumutukoy sa sariling sanggunian at dinuduong ang pag-aangkop ng tuntunin ng batas sa loob ng panghuli at mahahalagang hangarin ng lahat ng batas, lalo na upang itaguyod at garantyahin ang dignidad ng tao at ang kabutihang panlahat.”
Sa parehong talumpati ay nabanggit niya ang pag-asa ng Batikana na "ang nakakaalarma, lumalaking kababalaghan ng internasyonal na terorismo, bago sa ilan sa mga pagpapahayag nito at lubos na walang awa sa kanyang kabastusan, ay isang okasyon para sa isang mas malalim at mas kagyat na pag-aaral sa kung paano ipatupad muli ang pandaigdigang panghukumang balangkas ng isang maraming panig na aplikasyon ng ating karaniwang responsibilidad upang isanggalang ang mga tao mula sa lahat ng uri ng hindi makatarungang pananalakay."
Ang kanyang pagtatalaga sa OAS ay nagtapos noong 31 Agosto 2019.
Itinalaga siya ni Papa Francisco bilang apostolikong nunsyo sa Espanya at sa Andora noong 1 Oktubre 2019
Allahu Akbar! (Pambansang awit)
Ang Allahu Akbar! ( (الله أكبر Salin sa Pilipino: Ang Diyos ay Dakila!") ay ang naging pambansang awit ng bansang Libya noong panahon ng panunungkulan ng diktador na si Muhamar Quaddafi mula Marso 2, 1977 hanggang Oktubre 20, 2011.
Kromosomang Y
Ang Kromosomang Y (Ingles: Y chromosome) ang isa sa dalawang sistemang tagatukoy ng kasarian sa karamihan ng mga mamalya kabilang ang mga tao. Sa mga mamalya, ito ay naglalaman ng gene na SRY na kung umiiral ay pumupukaw sa pagkabuo o pag-unlad ng testes sa mga lalake. Ang kromosomang Y ng tao ay binubuo ng mga 60 milyong mga base na pares. Ang DNA sa kromosomang Y ay ipinapasa mula sa ama hanggang sa anak na lalake at kaya ang analisis ng Y-DNA ay maaaring gamitin sa pananaliksik ng henealohiya. Ang kromosomang Y ay may pagkakaibang mga 30% sa pagitan ng mga tao at chimpanzee at ang kromosomang ito ay pinakamabilis na nag-eebolb na bahagi ng genome ng tao.
Monasteryo ng mga Heronimos
thumb|Ang Monasteryo ng mga Heronimos. Ang Monasteryo ng mga Heronimos (Portuges: Mosteiro dos Jerónimos; Ingles: Hieronymites Monastery) ay matatagpuan sa distrito ng Belém sa Lisboa, Portugal. Ang kamangha-manghang monasteryong ito ay itinuturing na isa sa mga tanyag na gusali sa Lisboa at tiyak na isa sa mga magagandang halimbawa ng estilong Manuelino (o huling-Gotikong Portuges). Noong taong 1983, ito ay kinilala ng UNESCO, kasama ng kalapit nitong Tore ng Belem, bilang isang World Heritage Site.
Mga Kawing Panlabas
http://whc.unesco.org/en/list/263
Kromosomang Y
Konsepto
Ang karamihan ng mga mamalya ay may isang pares ng mga kromosomang kasarian sa bawat selula. Ang mga lalake ay may isang kromosomang Y at isang kromosomang X o XY samantalang ang mga babae ay may dalawang kromosomang X o XX. Sa mga mamalya, ang kromosomang Y ay naglalaman ng isang gene na tinatawag na SRY na pumupukaw sa pag-unlad ng isang embryo bilang isang lalake. Ang kromosomang Y ng mga tao at iba pang mga mamalya ay naglalaman rin ng iba pang mga gene na kailangan para sa normal na produksiyon ng spermatozoa. Gayunpaman, may mga eksepsiyon dito. Halimbawa, ang platypus ay sumasalig sa isang sistemang tagatukoy ng kasariang XY batay sa limang mga pares ng mga kromosoma. Ang katunayan, ang mga kromosomang kasarian(sex chromosomes) ng platypus ay lumilitaw na nagdadala ng isang higit na mas malakas na homolohiya(o pagkakatulad) sa mga Kromosomang Z sa mga ibon, at ang gene na SRY na sentral sa sistemang tagatukoy ng kasarian sa karamihan ng ibang mga mamalya ay maliwanag na hindi sankot sa tagatukoy ng kasrian ng platyupus. Sa mga tao, ang ilang mga lalake ay may dalawang mga kromosomang X at isang kromosomang Y o XXY(sindroma ni Klinefelter) o isang kromosomang X at dalawang kromosomang Y(sindromang XYY) at ang ilang mga babae ay may tatlong kromosomang X o isang kromosomang X imbis na dalawang kromosomang X(sindromang Turner). May mga ibang eksepsiyon kung saan ang SRY ay napinsala (na tumutungo sa isang babaeng XY) o kinopya sa X (na tumutungo sa lalakeng XX). Para sa nauugnay na mga phenomenaa, tingnan ang sindromang insenstibidad sa androheno at intersex.
Bago ang kromosomang Y
Maraming mga ectothermikong berterbrato ay walang mga kromosomang kasarian(sex chromosomes). Kung ang mga ito ay may iba't ibang kasarian, ang kasarian nito ay tinutukoy ng kapaligiran kesa ng gene. Para sa ilan sa mg aito lalo na ang mga reptilya, ang kasarian nito ay nadepende sa temperatura ng inkubasyon. Ang iba sa mga ito ay hermaphrodite na nangangahulugan ang mga ito ay naglalaman ng parehong mga gamete ng lalake at babae sa isang indibidwal.
Pinagmulan
Ang kromosomang X at kromosomang Y ay inaakalang nag-ebolb mula sa isang pares ng magkatulad na mga kromosoma, na tinaguriang mga autosoma nang ang ninunong mamalya ay nakabuo ng isang bariasyon(pagkakaibang) alleliko na tinatawag na 'sex locus' - ang simpleng pagtataglay ng allele na ito ay nagsanhi sa isang organismo na maging isang lalake. Ang kromosomang may allele na ito ay naging kromosomang Y samantalang ang iba pang kasapi ng pares na ito ay naging kromosomang X. Sa paglipas ng panahon, ang mga gene na mas kapaki-pakinabang sa mga lalake at nakapanganganib(o walang epekto) sa mga babae ay nabuo sa kromosomang Y o nakuha sa pamamagitan ng prosesong kromosomal na translokasyon.
Hanggang kamakailan lamang, ang kromosomang X at kromosomang Y ay inaakalang naghiwalay mga 300 milyong taon ang nakalilipas. Gayunpaman, ang kamakailang pagsasaliksik, particularly that stemming from the sequencing of the platypus genome, ay nagmungkahing ang sistemang tagatukoy ng kasariang XY ay hindi maaaring umiiral ng higit sa 166 milyong mga taon ang nakalilipas sa paghihiwaly ng mga monotreme mula sa ibang mga mamalya. Ang muling pagtatantiyang ito ng edad ng sistemang XY ng therian ay batay sa pagkakatuklas na ang mga sekwensiyang mga kromosomang X ng mga marsupial at ng mga mamalyang eutherian ay umiiral sa mga autosoma ng platypus at mga ibon. Ang mas matandang pagtatantiya ay batay sa maling mga ulat na ang mga kromosomang X ng platypus ay naglalaman ng mga sekwensiyang ito.